runetrust/blame-folketinget-dk huggingface dataset:
Lisbeth Bech Poulsen (SF), 2015-04-30:
Det synes jeg også jeg til dels gav udtryk for, men SF's holdning er heller ikke hundrede procent med linje med Enhedslistens eller hr. Nikolaj Villumsens, for vi mener ikke, at man fuldstændig kan fratage Grækenland ansvaret for, at det har stået så skidt til, som det har.
Alex Vanopslagh (LA), 2025-10-09:
Liberal Alliances vision for Danmark er, at vi kommer til at være et fremtidigt Danmark, hvor der ikke er nogen topskat overhovedet, og hvor vi behandler borgerne lige, og hvor folk betaler den samme andel af deres indkomst, når de går på arbejde, og at vi dermed bliver et rigere og mere velstående samfund.
Eva Kjer Hansen (V), 2001-04-19:
Jeg vil naturligvis se på de svar, som ministeren kan præstere, men som lovforslaget fremstår nu, kan jeg ikke følge begrundelserne, og jeg vil allerede nu bebude - medmindre der bliver givet nogle ufatteligt gode svar på alle de her spørgsmål - at vi nok vil foreslå, at lovforslaget bliver delt op i to, sådan som det også oprindeligt var tænkt.
Britt Bager (KF), 2022-03-03:
Politiet har stået helt klart frem og sagt, at det her er et værktøj, de bruger i deres efterforskning, at det er et væsentligt værktøj, og at det også er et værktøj, der alene har ført til, at man har kunnet dømme for drab, bl.a. på en syrisk kvinde.
Morten Messerschmidt (DF), 2007-03-28:
Men vi vil samtidig vise forståelse for, at det russiske folk har et reelt krav om, at et frit Tjetjenien, som ligger lige uden for havelågen, skal regeres af ordentlige og redelige mennesker, og at russerne har et berettiget krav om ikke at skulle hjemsøges af terrorister.
Malou Aamund (V), 2009-05-05:
Vi har sørget for udlandsstipendieordning, så danske studerende kan tage deres taxameter med til udlandet, fleksible stipendier til studerende fra tredjelande, og senest har vi førstebehandlet et lovforslag fra Videnskabsministeriet også om udbud af uddannelser i udlandet - alt sammen centrale og ambitiøse initiativer, der styrker kvaliteten af danske uddannelser, uddannelser, der er nøgle til fremtidens velstand og velfærd.
Rune Lund (EL), 2021-01-14:
Jeg kan måske så sige til både Liberal Alliance og Det Konservative Folkeparti i dag, at man måske fra de to partiers side kan sende en tak til Enhedslisten i forbindelse med dagens debat, fordi det jo var meget vigtigt for os, at vi i forbindelse med de stimulipakker, som blev vedtaget i forbindelse med finansloven, jo faktisk også fik en støtte til oplevelsesindustrien igennem.
Rasmus Prehn (S), 2010-06-10:
Vi har forsøgt både i det åbne samråd den anden dag og her i salen at få et klart svar fra ministeren på det, Kommunernes Landsforening faktisk skriver i deres høringssvar til forslaget her, nemlig at det de facto vil være sådan, at de kommuner, der virkelig er under pres på grund af demografisk udvikling, på grund af flere på overførselsindkomst osv. ikke har mulighed for at sætte skatten op.
Tove Fergo (V), 2001-05-07:
Jeg vil spørge hr. Villy Søvndal, om hr. Villy Søvndal, når han nævner, at behandlingskapaciteten er blevet tredoblet i løbet af de sidste år, virkelig er så nøjsom, at tal alene - hvor mange der nu er kommet i metadonbehandling - er tilfredsstillende, og om ikke følgende er tankevækkende: Der var 1.388 i dagbehandling i 1995.
Søren Pind (V), 2016-04-06:
Jeg kan samtidig oplyse spørgeren om, at politiet fra den 1. april har ændret varetagelsen af bevogtningsindsatsen, så kredsene i Jylland og på Fyn, herunder Nordjyllands Politi, ikke længere sender mandskab til bevogtningsopgaver i København.
Susanne Clemensen (CD), 1998-04-28:
Jeg vil sige på CD's vegne, at lovforslaget jo, som det fremgår af bemærkningerne, er en genfremsættelse af lovforslag nr. L 107, dog, som det er blevet bemærket fra flere sider, med den meget væsentlige ændring, at de foreslåede bestemmelser om etablering af en belønningsordning for arbejdsgivere, der gør en særlig arbejdsmiljøindsats, er udeladt.
Helle Thorning-Schmidt (S), 2015-03-18:
Når Folketinget f.eks. ønsker oplysninger om retstilstanden i andre lande som en eventuel inspiration for Danmark, hvilket hr. Søren Espersen også nævner nogle eksempler på, så er det en anden type spørgsmål end de få spørgsmål, som regeringen ikke har ønsket at besvare.
Tom Behnke (FP), 1997-11-14:
Næh, det handler også om, at alle virksomheder nu bliver påtvunget en meget, meget stor administrativ byrde, for sagen er jo, at alle virksomheder nu skal til at omstille sig og indstille sig på, at de skal betale for hver eneste medarbejder og tilsammen når op på at skulle betale over 400 mio. kr. i direkte skat.
Sophie Løhde (V), 2015-10-21:
Så i det store og hele er overførslen et resultat af, at regeringen har lyttet til kommunernes ønsker, og regeringen har i tillæg til det fremsat et ambitiøst finanslovsudspil, hvor vi lægger op til at prioritere indsatsen over for demente og ældre patienter med yderligere 2 mia. kr. over de næste 4 år.
Helle Thorning-Schmidt (S), 2014-12-02:
En stor koalition af lande har besluttet sig for at bekæmpe ISIL, også med deltagelse af lande i regionen, og det er naturligt, at Danmark, som føler sig truet af den her organisation, er med til at bekæmpe ISIL, og det opfatter jeg på ingen måde, som at Danmark er spændt for amerikanernes vogn.
Anne Honoré Østergaard (V), 2021-05-04:
For det undrer mig virkelig, når der har været så mange kritiske høringssvar, hvilket der virkelig har – det må ministeren give mig ret i; der er mange kritiske høringssvar til det her lovforslag – og det er bl.a. fra Dyrenes Beskyttelse, det er fra dyrlægerne, det er fra dem, der ved noget om dyr, dem, der normalt forvalter dyrevelfærden.
Eigil Andersen (SF), 2010-05-28:
Samtidig, for at ramme hovedet på sømmet, gør den borgerlige regering og Dansk Folkeparti oven i købet det, at man også nedsætter den løbende erstatning, som i stedet kan gives ved et erhvervsevnetab på 50 pct., og den løbende erstatning bliver sat ned med 4.000 kr. pr. år.
Charlotte Bagge Hansen (M), 2025-09-09:
Jeg tænker langt frem, og i det scenarie – og det kan godt være, at jeg tager fejl, og det kan være, at jeg fejlfortolker – ser jeg sådan en harmonikabus, hvor man høvler alle pengene ud, og så går der 2 år, 3 år, og så skal man til at stramme på en hel masse skruer, hvor man skal sætte skatten op og lave en hel masse tiltag.
Pia Christmas-Møller (KF), 2005-10-06:
Det er en kendsgerning, at Det Konservative Folkeparti gang på gang har fremlagt forslag til ændringer i efterlønsordningen og indførelse af en ny seniorydelse, som giver regulært nedslidte en mulighed for at trække sig tilbage efter visitation uden krav om a-kasse-medlemskab og uden diskrimination, uanset branche og uanset den uddannelse, de pågældende har med sig.
René Christensen (DF), 2021-03-02:
Vi anerkender det, og vi kan jo se, at der er et flertal for den udmelding om havbrug, som miljøministeren også tager med videre, men så burde man jo også give nogle incitamenter til, at de kunne videreføre deres virksomhed på land, altså i form af dambrug, hvis de har ønske om det.
Rune Lund (EL), 2005-05-13:
Jeg bliver nødt til at vende lidt tilbage til det der med, om kommunerne selv skal bestemme, eller de ikke skal bestemme, for hr. Poul Henrik Hedeboe spurgte jo før, om man ikke kunne indføre de her systemer, hvis der blev kompenseret på en anden måde i form af andre afgifter, sådan at det var afgiftsneutralt, om man så må sige, men samtidig havde en meget regulerende effekt.
Svend Erik Hovmand (V), 1998-11-20:
Jeg synes, det er utrolig ærgerligt, at det samarbejde, det, vi har været fælles om, som ministeren siger, ikke kan udkrystalliseres i et fællesskab om løsning af problemerne. Ministeren afviser alt, hvad der kommer fra vores side af forslag.
Anders Fogh Rasmussen (V), 2003-05-28:
Det, jeg har tilladt mig at rejse en debat om, er, om ikke man skal give bedre muligheder for, at folk selv kan bestemme, hvornår de vil trække sig tilbage fra arbejdsmarkedet, bl.a. ved at sige, at hvis de nu ville lade sig folkepensionere senere, end når de er 65 år, så skulle de have en frivillig mulighed for det og så opsætte deres pension.
Sophie Løhde (V), 2024-04-02:
Og tak for ordførernes bemærkninger og modtagelsen af lovforslaget, som jo kort fortalt handler om, hvordan vi kan sørge for at bringe patienten endnu mere i centrum i sundhedsvæsenet, og hvordan vi i endnu højere grad får mest muligt ud af de sundhedstilbud, som vi har i det samlede sundhedsvæsen.
Jesper Petersen (SF), 2009-12-18:
Så blev der brug for miljøforslaget, og så mener regeringen, at samtlige 225.000 dieselpersonbilejere med et teoretisk incitament til at montere filtret vil gøre det straks i 2010 og dermed mindske provenuet fra forslaget med 275 mio. kr. næste år.
Benny Engelbrecht (S), 2026-02-24:
Jeg er faktisk glad nok for, at hr. Lars Boje Mathiesen Matthiesen ramte mikrofonen, for en ganske kort overgang var jeg lidt bekymret for, at hans armbevægelser var så voldsomme, at han også ville ramme hr. Kim Edberg Andersen, og det ville jeg have syntes ville være synd.
Morten Messerschmidt (DF), 2023-10-05:
Det er det korte svar, og jeg var lidt inde på det før, da jeg omtalte Socialdemokratiets demokratiske tendenser, altså det der med at lave aftaler før et valg, og så vil man kun høste frugterne efterfølgende og lade dem, man har lavet aftalerne med, ligesom hænge til tørre.
Keld Albrechtsen (EL), 1998-02-18:
Og hvis dette får lov til at stå tilbage som resultatet, får man altså en global verdensorden, hvor det er således, at det er USA, der fortolker FN's beslutninger og afstraffer dem, som USA mener overtræder FN's regler, og ikke FN selv, ikke Sikkerhedsrådet, ikke den globale retsorden, der bestemmer, om der skal iværksættes en sanktion, men USA.
Morten Bødskov (S), 2005-04-27:
Endelig sker der for det fjerde en permanentgørelse af det nuværende forsøg med at lade de køretøjer, som i dag er omfattet af særlige hastighedsbegrænsninger, køre 80 km/t. i stedet for de nuværende 70 km/t. Hvis Socialdemokratiet kan få sikkerhed for, at de overhalingsforbud, der også har været en del af forsøget, også bliver permanente, kan Socialdemokratiet også støtte den del af lovforslaget.
Karina Lorentzen Dehnhardt (SF), 2022-04-01:
På den baggrund vil jeg gerne på vegne af Enhedslisten, Radikale Venstre, Frie Grønne, Dansk Folkeparti og selvfølgelig SF fremsætte følgende: Forslag til vedtagelse »Folketinget konstaterer, at en række politiske forløb, bl.a. instrukssagen og minksagen, har givet anledning til en tillidskløft mellem Folketinget og skiftende regeringer, mellem borgerne og magten.
Torsten Gejl (ALT), 2020-06-22:
Så tror jeg måske, at jeg, da jeg kom i skole, måske var blevet så moden, at jeg var så god til at tilegne mig læring, at jeg var blevet så klog, at jeg ville have forstået det radikale forslag om, hvordan man kan bruge klimaafgifter til selskabsskattelettelser, uden det bliver kontraproduktivt.
Sonja Albrink (CD), 1999-11-12:
Et af de vigtigste elementer er jo finansieringen af foreningens virke, og i CD mener vi derfor, at skattesystemet skal indrettes på en sådan måde, at der er de bedste betingelser for, at man har lyst til at give de almenvelgørende foreninger et bidrag såvel i levende live som i forbindelse med et dødsfald.
Peter Skaarup (DF), 2001-06-01:
Og så vil jeg sige til fru Lissa Mathiasen, at jeg ikke ved, om fru Lissa Mathiasen har kigget i den dagsorden, vi har i Folketinget i dag: Der er 45 meget afgørende lovforslag, bl.a. Nicetraktaten, frihedsberøvelse af asylansøgere, masser af politiske emner, som folketingsmedlemmerne skal sætte sig ind i.
Mads Olsen (SF), 2025-03-13:
Så vidt jeg forstod det, var det jo også noget, man lagde ud til domstolene på det tidspunkt, som man så har tolket sådan, at man skulle styrke homoseksuelles rettigheder i EU, og jeg tror egentlig, det er noget, mange i dag er glade for at man har gjort.
Kristian Thulesen Dahl (DF), 1999-03-18:
Derfor vil jeg gerne bede hr. Flemming Kofod-Svendsen om at forholde sig til det, der jo kan blive en kendsgerning på Berlin-topmødet, nemlig at der er en situation, hvor 14 lande bliver enige om, at det er en god idé at lave en overgangsperiode af hensyn til bl.a. beskæftigelsen og de praktiske følger, det får at afskaffe det afgiftsfri salg.
Astrid Krag (S), 2022-01-19:
Jamen jeg deler fuldstændig spørgerens utålmodighed, og derfor har voldsområdet også været en prioritet for den her regering på alle finanslovsaftaler, inklusive reserven, og senest med den aftale, som jo bl.a. afsætter midler til at styrke kommuners og frontaktørers viden om vold, for det kræver noget at kunne spotte det, også hvis en kvinde ikke selv erkender eller vil indrømme det eller måske er truet til ikke at være åben om, hvad der foregår bag hjemmets fire vægge.
Tove Videbæk (KRF), 2001-05-10:
Fremover vil det ifølge forslaget blive en rent lokal afgørelse i det enkelte anlæg om, hvordan programsætningen skal fastlægges. Jeg noterer med tilfredshed, at det dog bliver en forpligtelse at fordele DR's og TV 2's programmer samt for de antenneanlæg, der indeholder mere end otte kanaler, også en lokal tv-kanal.
Kim Sejr (RV), 2003-03-28:
Som udgangspunkt mener jeg, at det skal være let at klage, og en af de gode virkninger med klager er jo forhåbentlig, at det kan være med til få producenter og udbydere til at lade være med at sælge varer af dårlig kvalitet, og derfor er det efter min mening heller ikke hensigtsmæssigt, at klagegebyrerne for forbrugerne sættes så drastisk op, som det er foreslået.
Ulrik Kragh (V), 2003-11-21:
Det har noget at gøre med, om det irakiske folk synes, det er godt, at man har fået væltet Saddam Hussein, om det er godt, at de udfylder magttomrummet, således at man kan få genopbygget Irak, således at man kan få skabt en demokratisk stat, og således at man kan få skabt et frit Irak for irakerne.
Bjarne Laustsen (S), 2008-05-08:
I den her sag stiller vi os også bag forbrugerne, således at vi får en mærkning, sådan at man præcis kan se, hvad det er, man får, når man køber den vare, og så giver vi jo forbrugerne en valgmulighed på et oplyst grundlag, og det er det, der skal arbejdes på.
Astrid Carøe (SF), 2020-05-26:
Jeg tror, det er vigtigt at få understreget, at det her jo ikke er megabøvlet rent administrativt, i hvert fald ikke den del, der handler om, at måltallene skal lægges offentligt frem, for virksomhederne laver allerede i dag de her måltal, og det har de gjort i 8 år nu.
Anders Fogh Rasmussen (V), 2004-11-30:
Så jeg har ingen som helst forhåbning om at kunne give et svar på noget som helst, som vil kunne tilfredsstille hr. Keld Albrechtsen, og jeg ville også være dybt bekymret, hvis jeg kom i den situation, at hr. Keld Albrechtsen var tilfreds med mine svar.
Inge Dahl-Sørensen (V), 2000-04-13:
I de tilfælde, hvor en forsikringstager i god tro og med alverdens speciallæger bliver frikendt for sygdom, kan det ikke være rigtigt, at man, når uheldet er ude, kan blive udsat for, at et forsikringsselskab kan undslå sig for at udbetale den forsikringssum, som man har forsikret sig for, med den begrundelse, at den lidelse, man havde for mange år siden, nok var årsag til lidelsen, man har i dag.
Carsten Hansen (S), 2006-02-07:
Nu er der det nye i situationen, at trepartsudvalget har barslet med noget, der flugter fuldstændig med anbefalingerne i forslaget, og derfor kunne jeg egentlig godt tænke mig at høre, hvad der er undervisningsministerens undskyldning for ikke at kunne gå med til disse gode, ordentlige og gennemarbejdede forslag, når de flugter fuldstændig med det, ministerens eget udvalg anbefaler.
Britt Bager (V), 2017-04-26:
Men samtidig skal den lovgivning kunne gå hånd i hånd med, at de mange arbejdstagere, der pendler fra Jylland og fra Bornholm til København, og som har deres faste bopæl ude i landet, men har en midlertidig bopæl i hovedstaden eller i Aarhus, en af de større byer, som jo er dem, der tiltrækker arbejdskraft, oftest langvejsfra, stadig kan have en midlertidig bopæl der uden at have en adresse og uden at være tvunget til at bo på hotel.
Pernille Vigsø Bagge (SF), 2008-05-28:
Men lad os da ikke afspore emnet, fordi emnet er, at der sidder folkeskoleelever i de danske folkeskoler overalt i landet med, og jeg citerer igen fra statsministerens blog: utidssvarende klasselokaler, nedslidte skoler og dårligt indeklima foruden uhumske toiletter.
Villy Søvndal (SF), 2003-10-10:
Det, vi spørger om, er: Hvordan stiller man sig i den konflikt, der udspiller sig lige i øjeblikket, og hvor konflikten måske ender med, hvis Washington Post har ret i en artikel i går, at USA ikke ønsker at fremsende et nyt resolutionsforslag, fordi man risikerer at blive stemt ned?
Ole Birk Olesen (LA), 2013-10-10:
Det betyder jo, at et folkepensionistpar, som har en helårsbolig i Danmark og et sommerhus i Danmark, kan få nedsat ejendomsværdiskat, mens et andet folkepensionistpar, der har et sommerhus i Danmark, men en helårsbolig i udlandet, ikke kan få nedsat ejendomsværdiskat på deres sommerhus.
Lene Espersen (KF), 2001-02-28:
Men man har måske lidt af en tendens til at glemme, at et af de allerstørste erhverv, der bidrager til at holde beskæftigelsen oppe i Nordjylland, er fiskerierhvervet, både det primære fiskeri og de deraf afledte arbejdspladser i forædlingsindustrien, og det er vigtigt at holde sig for øje, når vi har en debat som den, vi har i dag.
Mette Frederiksen (S), 2013-05-23:
Det gælder ikke så meget i Danmark, men det er mest, fordi vi er foran, men hvis man kigger på det samlede Europa, kan man se, at EU jo altså klart er gået i den retning at fremme eksempelvis kvinders rettigheder og dermed altså også fremme børns rettigheder i forhold til arbejdsmarkedet.
Morten Bødskov (S), 2003-12-10:
Det er rigtigt, sådan som jeg læser lovforslaget, at Straffelovrådet har været inde at overveje tilståelsens betydning for strafudmålingen, men jeg fornemmer ikke, hvis man læser bemærkningerne til lovforslaget, at de går så langt, som fru Line Barfod antyder med amerikanske tilstande og andet.
Thomas Jensen (S), 2021-05-05:
Projektet vil kunne udføres på en sådan måde, at indvirkningerne på miljøet holdes inden for rammerne af de udførte miljøvurderinger, og det vil i første række påhvile Udviklingsselskabet By & Havn I/S at sikre, at projektet anlægges i overensstemmelse med den ramme, som følger af anlægsloven samt de udførte miljøvurderinger.
Helle Sjelle (KF), 2010-03-16:
Som jeg også sagde, sidste gang vi drøftede arbejdet i OSCE, er den næppe verdens kendteste organisation, men ikke desto mindre er organisationen en vigtig organisation, der varetager en række vigtige og væsentlige internationale opgaver, opgaver, der er inddelt i tre dimensioner, en politisk-militær, en miljømæssig og en menneskelig dimension, der inkluderer demokrati og ikke mindst menneskerettighedsbeskyttelse.
Karen Jespersen (V), 2009-02-05:
Heldigvis er noget af det, vi jo er blevet enige om, også i forbindelse med satspuljeaftalen, nogle penge, der skal gå til en indsats for udsatte unge, udsatte boligområder, hvor det jo også handler om overhovedet at få kortlagt, hvad det er for unge, vi har med at gøre.
Zenia Stampe (RV), 2023-05-24:
Spørgsmålet er så, om man skal kunne stå her på Folketingets talerstol og ligesom vaske sine hænder og rense sine hænder og sige, at vi har sendt et signal om, at det ikke er okay, og at det så bare er de kriminelle, der tager sig af resten, eller om man vil gå ind og sige: Ja, det er måske ikke sjovt at skulle gå ind og sælge det her, men så tager vi dog kontrollen og fjerner det fra de kriminelle, og vi skærmer vores unge mennesker fra de kriminelle.
Sophie Løhde (V), 2010-05-07:
Og derfor vil jeg egentlig bare bede ordføreren fra Socialistisk Folkeparti om at forklare mig, hvordan man i Socialistisk Folkeparti endnu en gang kan formå at bruge de samme penge to gange – det kan som bekendt kun lade sig gøre i hr. Villy Søvndals virkelighed – og derfor vil jeg jo også høre ordføreren, om det ikke er en lille smule pinligt og uansvarligt over for de mennesker, som tror, at Socialistisk Folkeparti kommer med en udstrakt hånd, men som i virkeligheden kun er en narresut?
Henrik Vinther (RV), 2020-12-08:
Men grundlæggende er vi positive over for at ansvarliggøre kommunerne, og igen: Det grundlæggende problem løser vi, ved at kommunerne lærer af deres fejl, og vi ser derfor gerne, at den årlige drøftelse af danmarkskortet, som kommunalbestyrelserne skal have, bliver til en egentlig faglig revision, hvor den enkelte kommune skal sætte lys på sine egne afgørelser og lære, hvordan man retter sine fejl.
Marianne Jelved (RV), 2001-10-23:
Men jeg er enig med hr. Svend Erik Hovmand i, at når man ændrer en struktur som det, vi står over for at gøre, så kræver det selvfølgelig også, at man fra ministerside, fra regeringsside, er opmærksom på, at den nye struktur giver nogle nye muligheder også i forholdet mellem parlamentarikere og regeringer.
Finn Sørensen (EL), 2011-11-25:
Men det lykkedes desværre ikke hr. Bent Bøgsted at bortforklare, at hr. Kristian Thulesen Dahl på Dansk Folkepartis vegne den 30. december 2010 sagde, at Dansk Folkeparti ikke ville være med til at pille ved velfærdsforliget – det såkaldte velfærdsforlig.
Tove Videbæk (KRF), 2003-04-10:
Derfor er det, at vi så forfærdelig gerne ville have en aldersgrænse på 18 år, og derfor er vi også meget glade for, at sundhedsministeren har bebudet, at han vil fremsætte forslag om, at vi i hvert fald får aldersgrænsen rykket til 16 år.
Lene Espersen (KF), 2010-02-04:
Det tager vi under udvalgsbehandlingen, og så håber jeg på, at den grundige sagsbehandling og de spørgsmål og svar, der bliver givet, også betyder, at den velvilje, jeg hørte i Folketingssalen i dag, også er der ved tredjebehandlingen, så der er et bredt flertal, der vil stemme for lovforslaget.
Rosa Lund (EL), 2013-03-12:
Klager af skønsmæssig karakter dækker jo over vigtige elementer i en uddannelse som karakter, eksamen, merit, individuel kompetencevurdering, pædagogiske forhold, faglige spørgsmål – det vil sige mange af de forhold, som ligger eleverne nært, og som kan være svære at klage over til netop skolen.
Dina Raabjerg (KF), 2024-04-18:
Hvis man har været så privilegeret at få tildelt et dansk statsborgerskab med alle de goder, der medfølger, og så vælger at begå alvorlig kriminalitet, f.eks. overfald eller salg af hård narkotika, og forbryder sig mod samfundets normer og regler, så skal man ikke nyde godt af de goder mere.
Mads Fuglede (V), 2021-05-06:
Med hensyn til om den har en gang på jorden, tror jeg, det er hr. Jens Rohde, der flere gange har sagt, at det er noget, som man har diskuteret i en europæisk kontekst i mindst 40 år, og så er det jo noget, der ikke har været nemt at løse for andre før, og det lyder som en meget nem lavthængende frugt, den er god i det politiske festskrift.
Margrethe Vestager (RV), 2010-04-22:
Uanset at det er noget makværk, det, vi står med i dag, så har det jo taget tid at lave det, og hvis man seriøst skal gå i gang med at se, hvad andre steder kan tilbyde, er det svært at se, at det skal kunne lade sig gøre inden grundlovsdag.
Sjúrður Skaale (JF), 2023-11-09:
Der står også, at det bliver en af Europas vigtigste udenrigspolitiske opgaver de næste mange år at styrke relationen til EU's udsatte nabolande, og at man skal støtte dem i at opbygge modstandsdygtighed osv. og mindske deres afhængigheder og dermed sårbarhed over for andre aktørers forsøg på negativ indflydelse.
Klaus Kjær (DF), 2000-04-26:
Godt nok kan en sidestilling med kasinoerne måske være rimelig af hensyn til konkurrencehensyn, men så må man f.eks. også under udvalgsarbejdet kigge på maksimumsindsatsen pr. spil, som er jo vidt forskellig fra spillekasinoerne, hvor den er 15 kr., og til forslaget om spilleautomater, hvor maksimumsindsatsen er 50 øre.
Magnus Heunicke (S), 2014-05-14:
Det ligger jo nogle år tilbage, og da valgte man så efter anbefalingerne fra Atkinsrapporten at sige: Okay, på trods af alle skandaler, al vores utålmodighed og al vores træthed i forbindelse med projektet er der altså en uafhængig instans, som har draget den konklusion, at det her projekt trods alt har noget sundt i sig, som er værd at fortsætte med.